پاکستان کے عام انتخابات، 2018ء

پندرہویں قومی اسمبلی اور چار صوبائی اسمبلیوں کے اراکین کا انتخاب کرنے کے لیے پاکستان میں عام انتخابات یا الیکشن 25 جولائی، 2018ء کو منعقد ہوئے۔ جس میں قومی اسمبلی کی کل 272 نشستوں میں سے 270 نشستوں پر عام انتخابات ہوئے  زیادہ تر کا خیال تھا کہ پاکستان مسلم لیگ (ن) دوسرے نمبر پر ہو گی جبکہ پاکستان تحریک انصاف واضح برتری حاصل کرے گی۔ پاکستان تحریک انصاف نے قومی اسمبلی کی 116 سیٹیں لے کر پاکستان مسلم لیگ ن کو 64 نشستوں پر محدود کیا اور پاکستان تحریک انصاف وفاق خیبر اور پنجاب میں حکومت بنانے میں کامیاب ہو گئی۔ عدلیہ، فوج اور انٹیلی جنس ایجنسیوں کی نگرانی میں ہونے والے انتخابات ہو جانے کے بعد حسب روایت ہارنے والی جماعتیں اسے مشکوک بتا رہی ہیں اور الزام ہے کہ قبل از انتخابات دھاندلی کی گئی تاکہ انتخابات کے نتائج پاکستان تحریک انصاف کے حق میں اور پاکستان مسلم لیگ (ن) کی مخالفت میں آئے۔ جس کو الیکشن کمیشن نے مسترد کیا ہے کہ عام انتخابات میں کوئی دھاندلی نہیں ہوئی

غیر سرکاری و غیر حتمی نتائج کے مطابق عمران خان کی جماعت پی ٹی آئی کی واضح برتری دکھائی دی، جبکہ مخالف جماعتوں کا خیال ہے کہ بڑی سطح پر دھاندلی ہوئی۔ تاہم، الیکشن کمیشن پاکستان نے تمام سیاسی جماعتوں کے الزامات مسترد کر دیے۔

پس منظر

2013ء انتخابات 
2013ء کے انتخابات میں دو مرتبہ پاکستان کے وزیر اعظم رہ چکے نواز شریف کی قیادت والی پاکستان مسلم لیگ 342 نششتوں میں سے 166 نشستیں حاصل کر کے سب سے بڑی جماعت بن کر ابھری۔ حالانکہ اکثریت ثابت کرنے کے لیے یہ تعداد کافی نہیں تھی تاہم متعدد آزاد امیدواروں نے نواز شریف کو حمایت دے کر پاکستان کی قیادت سونپ دی۔

انتخابات سے قبل انتخابی مہم کے دوران میں کرکٹ کھلاڑی سے سیاست دان بنے عمران خان کی قیادت والی پاکستان تحریک انصاف کی کامیابی کی قیاس آرائیاں کی جا رہی تھیں۔ مگر پارٹی ان قیاس آرائیوں پر کھری نہیں اتر سکی، محض 35 نشستوں پر اکتفا کرنا پڑا اور اس طرح قومی اسمبلی میں یہ تیسرے نمبر پر بڑی پارٹی بنی۔ اس نے خیبر پختونخوا میں اتحادی حکومت بھی بنائی۔

آزادی مارچ 2014ء 

پی ٹی ائی نے پچھلے انتخابات میں پی ایم ایل (ن) سے شکست کھائی۔ البتہ انہوں نے کئی حلقوں میں پھر سے ووٹوں کی گنتی کروانے کی مانگ کی۔ ان کا کہنا تھا کہ ان حلقوں میں مبینہ طور پر دھاندلی ہوئی ہے۔ حالانکہ پارٹی نے 2100 صفحات کا قرطاس ابیض (وائٹ پیپر) پیش کیا جو واضح طور پر یہ ثابت کر رہا تھا کہ پاکستان مسلم لیگ (ن) کے حق میں ووٹوں کی دھاندلی ہوئی ہے جیسا کہ پی ٹی آئی دعوی کر رہی تھی۔ مگر حکومت اور عدالت عظمیٰ پاکستان نے اس درخواست پر کوئی توجہ نہیں دی۔ اس پر پاکستان تحریک انصاف کے لیڈر عمران خان نے 14 اگست 2014ء کو آزادی مارچ کا آغاز کیا جن میں انہوں نے حکومت سے پھر سے انتخابات کروانے کی مانگ کی۔ یہ مارچ 126 دنوں تک جاری رہا، پھر اچانک 2014ء کے پشاور اسکول حملے کا واقعہ پیش آیا جس کے بعد خان پر اپنے مارچ کو قومی اتحاد کی خاطر ختم کرنے کا دباؤ آیا۔ ایک عدالتی کمیشن تشکیل دی گئی تاکہ انتخابات میں ہوئی دھاندلی کی تفتیش کی جائے اور انتخابات صاف و شفاف ماحول میں کرائے جائیں۔

پاناما دستاویزات اسکینڈل 
3 اپریل 2016ء کو بین الاقوامی تحقیقاتی صحافی تنظیم (آئی سی آئی جے) نے 11.5 ملین خفیہ دستاویزات، جنہیں پاناما دستاویزات کے نام سے جانا گیا، کو عوام میں عام کر دیا۔ ان دستاویزوں میں دوسرے ملکوں کی نامی شخصیات کے ساتھ ساتھ یہ بات بھی سامنے آئی کہ 8 باہری کمپیوں میں نواز شریف کے خاندان کا کچھ نہ کچھ حصہ ہے۔ یہی نہیں بلکہ آنجہانی وزیر اعظم پاکستان، ان کے بھائی اور وزیر اعلیٰ پنجاب شہباز شریف کے بھی نام سامنے آئے۔ آئی سی آئی جے کے مطابق نواز شریف کی بیٹی مریم نواز ، ان کا بیٹا حسن نواز اور حسین نواز کئی کمپینوں کے یا تو ملک ہیں یا پھر ان کی کچھ نہ کچھ حصہ داری ہے۔
نواز شریف نے استعفی دینے سے صاف انکار کر دیا اور اور انہوں نے ایک عدالتی کمیٹی تشکیل دینے کی کوشش کی۔ اس سے حزب مخالف کے رہنما عمران خان کو عدالت عظمیٰ پاکستان میں ان کے خلاف پٹیشن دائر کرنے کا موقع مل گیا اور انہوں نے اسی بہانے عدالت سے درخواست کی کہ نواز شریف کو بحیثیت ممبر قومی اسمبلی پاکستان نا اہل قرار دے۔ شیخ رشید احمد اور سراج الحق جیسے دوسرے سیاست دانوں نے بھی عمرا ن خان کا ساتھ دیا اور پٹیشن دائر کی۔ عمران خان نے شریف کے استعفی کی پر زور مانگ کی اور اپنے حامیوں کو نواز شریف کے استعفی نہیں دینے تک اسلام آباد بند کرنے کی درخواست کی۔ حالانکہ یہ بند شروع ہونے سے قبل ہی منسوخ ہو گیا۔
20 اپریل 2017ء کو عدالت عظمی نے 3-2 کے فیصلے سے شریف کی نا اہلی پر روک لگا دی اور معاملے کی مزید تحقیقات کے لیے مشترکہ تحقیقاتی ٹیم کی تشکیل کا حکم دیا۔

10 جولائی 2017ء کو جے آئی ٹی نے 275 صفحہ کی اپنی رپورٹ اپیکس کورٹ میں پیش کی۔ رپورٹ نے این اے بی کو نواز شریف، ان کی بیٹی مریم نواز اور ان کے دونوں بیٹوں کے خلاف قومی احتساب آرڈیننس کے دفعہ 9 کے تحت ثبوت فراہم کرنے کا حکم دیا۔ مزید یہ کہ رپورٹ نے یہ صاف کر دیا کہ مریم نے دستاویز کے ساتھ چھیڑ چھاڑ کی ہے کیونکہ انہوں نے 2006ء میں ایک دستاویز پیش کیا جس میں کیلیبری رسم الخط کا استعمال ہوا ہے جبکہ یہ رسم الخط عوام کے لیے 2007ء میں مہیا ہوا ہے۔

نواز شریف نا اہل قرار دیے گئے 
28 جولائی 2017ء کو جے آئی ٹی کی رپورٹ جمع ہونے کے بعد عدالت عظمی نے فیصلہ دیا کہ نواز شریف نے بے ایمانی کی ہے لہذا وہ آئین پاکستان کے دفعہ 62 اور 63 کے معیار پر پورا نہیں اتر رہے ہیں۔ ان دفعات کے مطابق اس عہدہ پر فائز ہونے کے لیے صادق اور امین ہونا لازم ہے۔ بالآخر بحیثیت قومی اسمبلی کے رکن اور وزیر اعظم پاکستان وہ نا اہل قرار دیے گئے۔ کو عدالت نے یہ بھی حکم دیا کہ قومی احتساب بیورو شریف، ان کے خاندان اور سابق وزیر مالیات اسحاق ڈار کے خلاف ثبورت فراہم کرے۔

انتخابی نظام 
قومی اسمبلی پاکستان کے 342 ارکان تین زمروں میں دو طریقوں سے منتخب ہوتے ہیں؛ 272 ارکان واحد رکنی حلقوں سے منتخب ہو کر آتے ہیں۔ 60 نشستیں خواتین کے لیے مخصوص ہیں اور 10 نشستیں نسلی اور مذہبی اقلیتوں کے لیے مخصوص ہیں۔ ایک جماعت کو اکثریت ثابت کرنے کے لیے 137 نششتوں کی ضرورت ہوتی ہے۔ تاہم، یہ تناسب نمبر ووٹ کاسٹ کی بجائے جیتنے والی نشستوں کی تعداد پر مبنی ہے۔ ایک جماعت کو جیتنے کے لیے 137 نشستیں درکار ہیں۔

2018ء عام انتخابات ان نششتوں پر ہوئے جنہیں خانہ و مردم شماری پاکستان 2017ء میں متعارف کر وایا گیا۔ 5 مارچ 2018ء کو جاری ایک نوٹیفکیشن کے مطابق وفاقی دار الحکومت اسلام آباد میں تین نششتیں ہونگی، پنجاب میں 141، سندھ میں 61، خیبر پختونخوا میں 39، بلوچستان میں 16 اور وفاقی انتظامی قبائلی علاقوں میں 12 نششتیں نشان زد کی گئی ہیں۔ قومی اسمبلی پاکستان کی تشکیل کے لیے 10.6 کڑوڑ لوگ اپنے حق رائے دہی کا استعمال کیا۔

انتخابی اصلاحات 
جون 2017ء میں اقتصادی تعاونی تنطیم نے 864 روپیوں کی قیمت سے نئی طباعتی مشینیں خریدنے کی منظوری دی۔ حکومت نے الیکشن کمیشن آف پاکستان اور نادرا کے لیے نئے سافٹ ویئر بھی تیار کیے ہیں تا کہ آزاد، شفاف، غیر جانب دار اور پرامن عام انتخابات کروائے جا سکیں۔

مد مقابل جماعتیں

انتخابی مہم

بڑے ضمنی انتخابات (2017ء تا 2018ء) 
نواز شریف کو نا اہل قرار دیے جانے کے بعد پاکستان میں متعدد ضمنی انتخابات ہوئے۔

لاہور ضمنی انتخابات، ستمبر 2017ء 
سب سے پہلا ضمنی انتخابات شریف کے سابق انتخابی حلقہ این اے۔120 میں ہوا جو صوبہ پنجاب کے دار الحکومت کے قلب میں واقع ہے جہاں پاکستان مسلم لیگ حکمراں جماعت تھی۔ اس مرتبہ بھی اسی نے یہ نششت جیتی مگر کچھ اسلام پسند جماعتوں کی وجہ سے ووٹ میں کمی واقع ہوئی۔

پشاور ضمنی انتخابات، اکتوبر 2017ء 
دوسرا انتخابات صوبہ خیبر پختونخوا کی راجدھانی پشاور میں ہوا جہاں پاکستان تحریک انصاف جماعت نششت پر قابض تھی اور اس مرتبہ بھی وہی کامیاب ہوئی مگر ووٹ میں کمی دیکھنے کو ملی۔

لودھراں ضمنی انتخابات 
15 دسمبر 2017ء کو پی ٹی آئی کے جنرل سکریٹری جہانگیر خان ترین کو نا اہل قرار دیا گیا۔ ان کے حلقہ این اے۔154 میں پی ایم ایل نے اقبال شاہ نے 25000 ووٹ سے یہ نشست جیت لی۔ اور جہانگیر ترین کے بیٹے علی ترین کو ہزیمت کا منہ دیکھنا پڑا۔

پاکستان مسلم لیگ (ن) 
پاکستان مسلم لیگ نے اپنی انتخابی مہم کا آغاز 25 جون 2018ء کو کراچی سے کیا۔ 5 جولائی 2018ء کو اس جماعت نے اپنا انتخابی مینی فیسٹو جاری کیا۔

پاکستان تحریک انصاف 
پاکستان تحریک انصاف نے اپنی انتخابی مہم کا آغاز 24 جون 2018ء کو میانوالی سے کیا۔ 9 جولائی 2018ء کو عمران خان نے جماعت کا مینی فیسٹو جاری کیا۔ 23 جولائی 2018ء کو جماعت نے لاہور میں ریلیاں نکالیں۔

پاکستان پیپلز پارٹی 
28 جون 2018ء کو پی پی پی اپنا مینی فیسٹو جاری کرنے والی پہلی جماعت بنی۔ اس جماعت نے اپنی انتخابی مہم کا آغاز 30 جون کو کیا اور ساتھ ہی بلاول بھٹو نے لیاری، کراچی میں اپنا تیسرا دفتر کھولا۔

مہم 
قومی اسمبلی پاکستان اور خیبر پختونخوا کی صوبائی اسمبلی، سندھ صوبائی اسمبلی، 28 مئی 2018ء کو تحلیل کر دی گئیں وہیں 31 مئی کو پنجاب صوبائی اسمبلی اور بلوچستان صوبائی اسمبلی بھی تحلیل کر دی گئیں۔
اسمبلیوں کو تحلیل کرنے کا یہ عمل رمضان کے مبارک ماہ میں ہوا۔ ایک ایسا مہینہ جس میں مسلمان عبادت کرتے ہیں ۔ روزہ رکھتے ہیں اور دن بھر کچھ نہیں کھاتے ہیں۔ لہذا زیادہ تر جماعتوں نے اتنخابی مہم کا آغاز نہیں کیا۔ جون کے آخر میں ہی مہموں کا آغاز ہو سکا۔

پرچہ نامزدگی 
4 جون کو جماعتوں اور امیدواروں نے انتخابات کے لیے پرچہ نامزدگی داخل کرنا شروع کیا۔ یہ عمل 8 جون تک جاری رہا۔ اس کے بعد تمام حلقوں کے ناظم انتخابات نے جانچ پڑتال شروع کی جس کی بنا پر یہ طے کیا جاتا ہے کہ آیا نامزدگی کو قبول کرنا ہے یا مسترد کرنا ہے۔
جانچ پڑتال کا نتیجہ بڑا دھماکا خیز تھا اور کئی نامور سیاست دانوں کی نامزدگی خارج کر دی گئی۔ ان میں عمران خان، فاروق ستار اور پرویز مشرف جیسی شخصیات شامل ہیں۔ بعد میں عمران خان کی نامزدگی قبول کرلی گئی۔
اس کے علاوہ پی ٹی آئی کے سکریٹری برائے معلومات فواد چودھری اور سابق وزیر اعظم پاکستان شاہد خاقان عباسی پرچہ نامزدگی میں اپنے اثاثہ کی معلومات فراہم نہ کر نے کے سبب نا اہل قرار دیے گئے۔ یہ ایک متنازع فیصلہ تھا کیونکہ الیکشن ٹریبیونل کو کسی بھی امیدوار کو نا اہل قرار دینے کا حق نہیں ہے۔ وہ صرف امیدواری کو قبول یا مسترد کر سکتا ہے۔ بعد میں عدالت عالیہ لاہور نے اس فیصلہ کو منسوخ کر کے ان دونوں کو انتخابات میں حصہ لینے کا اہل قرار دے دیا۔

استصواب رائے

تجزیہ 
ایک تجزیہ کے مطابق کل 272 نششتوں میں سے 30 فیصد نششتوں میں بھاری جیت ہو گی اور ان میں 56 فیصد نششتیں پاکستان مسلم لیگ (ن) کو ملیں گی، 18 فیصد پاکستان پپلز پارٹی کو اور 16 فیصد متحدہ قومی موومنٹ کو اور 9 فیصد پاکستان تحریک انصاف کو ملیں گی۔
الیکشن ہیٹریک کے تجزیہ میں 22 فیصد ہیٹرک نششتیں تھیں جس میں 47 فیصد پی ایم ایل-این کو، 24 فیصد پی پی پی کو اور 15 فیصد ایم کیو ایم کو ملیں گی۔ پی ٹی آئی کو تجزیہ میں شامل نہیں کیا گیا کیونکہ اس نے 2008ء کے انتخابات میں حصہ نہیں لیا تھا۔

انتخابات

قبل از انتخابات تشدد 
 جولائی کے اوائل میں شمالی وزیرستان کی تحصیل رزمک میں واقع پاکستان تحریک انصاف کے امیدوار ملک اورنگزیب کے دفتر میں بم پھٹا جس میں 10 افراد زخمی ہوئے۔ 
7 جولائی کو بنوں میں متحدہ مجلس عمل کے امیدوار شین ملک کے انتخابی مہم کے دوران میں ایک بم پھٹنے سے قبل ہی حاصل کر لیا گیا۔

 10 جولائی 2018ء کو عوامی نیشنل پارٹی کی ریلی میں ایک خود کش دھماکا ہوا جس میں 20 افراد جاں بحق ہوئے اور 63 زخمی ہوئے۔ مرنے والوں میں اسمبلی حلقہ پی کے 78 کے امیدوار ہارون بلور بھی تھے۔ تحریک طالبان پاکستان نے اس حملہ کی ذمہ داری لی۔ اس حلقہ کے انتخابات بعد تک کے لیے مؤخر کردیے گئے۔ 12 جولائی 2018ء کو قومی اسمبلی کے سابق رکن الحاج شاہ جی گل آفریدی کے ترجمان پشاور گولی باری میں جاں بحق ہو گئے اور ایک عام شہری زخمی ہو گیا، اسی دن خضدار میں واقع بلوچستان نیشنل پارٹی کا دفتر نظر آتش کیا گیا جس کے نتیجے میں دو افراد زخمی ہوئے۔
 13 جولائی 2018ء کو ضلع مستونگ میں دو پاکستان میں دھماکے، 13 جولائی 2018ء ہوئے۔ یہ دھماکے الیکشن ریلی میں ہوئے تھے جس میں 154 لوگ مر گئے اور 200 سے زائد زخمی ہوئے۔ بنوں میں ایک ایسی واردات میں 4 مر گئے اور 10 زخمی ہوئے۔ اس مرتبہ جے یو آئی امیدوار اکرم خان درانی کی گاڑی کے نزدیک بم دھماکا ہوا۔ وہیں مستونگ میں داعش نے بلوچستان عوامی پارٹی امیدوار کی ریلی میں دھماکا کیا جس میں امیدوار نوابزادہ سراج رئیسانی سمیت 148 افراد مر گئے اور 186 سے زیادہ زخمی ہوئے۔
 22 جولائی 2018ء کو پی ٹی آئی کے امیدوار اکرام اللہ گنڈاپور اور ان کا ڈرائیور ڈیرہ اسماعیل خان کے نزدیک ایک خود کش دھماکا میں لقمہ اجل بن گئے۔ اسی دن ایک گمنام بندوق دھاری نے بنوں میں گولی باری شروع کر دی مگر کوئی زخمی نہیں ہوا۔
 24 جولائی 2018ء کو ضلع کیچ میں پاک فوج کے 3 جوان سمیت کل 4 افراد مارے گئے۔

الیکشن کے دن تشدد 
 25 جولائی 2018ء کو کوئٹہ میں انتخابات کے دوران میں ایک دھماکا ہوا جس میں 31 مارے گئے اور 35 زخمی ہوئے۔
 خیبر کے شمالی شہر صوابی میں پی ٹی ائی اور عوامی نیشنل پارٹی کے درمیان میں گولی باری ہوئی جس میں ایک موت اور تین زخمی ہوئے۔
 سندھ کے جنوب میں لاڑکانہ میں پولنگ اسٹیشن کے باہر ایک دستی بم حملہ ہوا جس میں 3 افراد زخمی ہوئے۔
 خانیوال میں ایک سیاسی جھڑپ میں ایک موت ہوئی اور ایک زخمی ہوا۔
7 مزید واقعات میں کئی افراد زخمی ہوئے۔

نتائج

قومی اسمبلی

وزیر اعظم اور اسپیکر قومی اسمبلی کے لیے انتخابات

ممبران قومی اسمبلی

رد عمل

اندرون ملکی 
نتائج موصول ہونے کے بعد اپوزیشن نے انتخابات کو ”غیر صاف و شفاف“ قرار دیا۔

الیکشن کمیشن آف پاکستان نے تمام الزامات مسترد کر دیے اور اعلان کیا کہ اگر الزامات ثابت ہوئے تو تحقیق کی جائے گی۔Article in "The News International"

پاکستان تحریک انصاف کے چیئرمین عمران خان نے قوم سے پہلے خطاب میں الزامات کا ذکر کیا اور کہا کہ جو کہتے ہیں کہ الیکشن کے نتائج صحیح نہیں ہیں میں ان سے کہتا ہوں، آپ جہاں چاہتے ہیں وہاں انکوائری کروائی جائے گی، اس معاملے میں ہم اپوزیشن کا مکمل ساتھ دیں گے۔Article in "The News International" ان کا مزید کہا کہ ”یہ پاکستان کی تاریخ کے شفاف ترین الیکشن تھے۔“

پاکستان تحریک انصاف کی متوقع کامیابی پر ملک بھر میں جشن منایا گیا۔ عمران خان کے احباب کرکٹروں و مشہور شخصیات نے ان کو جیتنے اور حکومت بنانے کے لیے ٹویٹر کے ذریعے پیشگی مبارک باد دی۔

اقتصادی
پاکستان تحریک انصاف کی واضح برتری کا اثر پاکستان اسٹاک ایکسچینج پر بھی دیکھا گیا، الیکشن 2018 کے بعد ہی اسٹاک مارکیٹ میں تیزی آ گئی۔ مارکیٹ کھلتے ہی خوب شیئرز خریدے گئے جس سے پہلے ہی گھنٹے میں ہنڈریڈ انڈیکس 700 سو پوائنٹس بڑھ گیا، سرمایہ کار کہتے ہیں الیکشن کامیابی سے ہو گئے، اب مارکیٹ میں جم کر کاروبار ہوگا۔ الیکشن کے بعد پہلے کاروباری سیشن کے اختتام پر ہنڈریڈ انڈیکس 749 پوائنٹس اضافے سے 42 ہزار 89 پوائنٹس پر بند ہوا۔

بین الاقوامی 
امریکی محکمہ خارجہ کی ترجمان کا کہنا ہے کہ اسے پاکستان میں ووٹنگ سے قبل کے انتخابی عمل میں خامیوں پر تحفظات ہیں، انتخابی مہم کے دوران میں آزادی اظہار رائے میں رکاوٹیں ڈالی گئیں اور انتخابی مہم میں یکساں مواقع نہیں دیے گئے، لیکن وہ نئی پاکستانی حکومت کے ساتھ مل کر کام کرنے کو تیار ہے۔ ترجمان کا کہنا تھا کہ یہ رکاوٹیں صاف اور شفاف انتخابات کے لیے حکام کے بیان کردہ مقاصد کے برعکس تھیں۔ امریکی محکمہ خارجہ کی ترجمان نے مزید کہا کہ امریکا یورپی مبصرین کے تحفظات سے اتفاق کرتا ہے کہ پاکستان میں انتخابات کے لیگل فریم ورک میں مثبت تبدیلیاں کرنی چاہئیں۔ واضح رہے کہ گزشتہ روز یورپی یونین کے مبصرین نے ایک پریس کانفرنس کے دوران میں کہا تھا کہ پاکستان میں عام انتخابات کے موقع پر آزادی اظہار پر پابندیوں اور انتخابی مہم میں عدم مساوات نے انتخابی لیگل فریم ورک کو متاثر کیا۔ ترجمان امریکی محکمہ خارجہ نے کالعدم تنظمیوں سے وابستہ امیدواروں کی انتخابات میں شرکت پر بھی تشویش کا اظہار کیا، تاہم ان کا کہنا تھا کہ امریکا کو اس بات پر خوشی ہے کہ پاکستانی عوام نے انھیں مسترد کر دیا۔ ترجمان نے انتخابات میں پاکستانی عوام کی شرکت کو بھی سراہا، ان کا کہنا تھا، ”امریکا پاکستانی ووٹرز خصوصاً خواتین کی ہمت کو سراہتا ہے، جنہوں نے گھر سے نکل کر ووٹ دیے اور ملک کے مستقبل کے فیصلے میں اپنا حصہ ڈالا۔“ انتخابی مہم کے دوران میں جلسوں اور ریلیوں پر ہونے والے حملوں میں 3 امیدواروں سمیت 150 سے زائد افراد کی شہادت اور 25 جولائی کو پولنگ کے دوران میں کوئٹہ میں ہونے والے خودکش دھماکے پر رد عمل دیتے ہوئے ترجمان امریکی محکمہ خارجہ نے کہا کہ ہم دہشت گردی کے ان واقعات کی شدید مذمت کرتے ہیں۔

اختتام 
اس انتخابات کے نتیجے میں بننے والی پاکستان تحریک انصاف کی حکومت کا خاتمہ 9 اپریل 2022 کو رجیم چینج کی سازش کی شکل میں ہوا ۔ جس میں سب سے پہلے تو سابق وزیر اعظم  عمران خان نیازی کو وزارت عظمی سے ہٹا دیا گیا ۔ پھر بعد میں تحریک انصاف کے دیگر ارکان نے استعفی دیا ۔ مگر نئی حکومت کی انتطامیہ نے ان تمام استعفوں کو قبول نہيں کیا ۔ البتہ مرحلہ وار چند استعفے کچھ کچھ عرصے کے وقفے سے منظور کیے جاتے رہے ۔

مزید دیکھیے 
 خیبر پختونخوا کے صوبائی انتخابات، 2018ء
 بلوچستان کے صوبائی انتخابات 2018
 سندھ کے صوبائی انتخابات 2018
 پنجاب کے صوبائی انتخابات 2018
 پنجاب کے ضمنی انتخابات 2022

 پندرہویں قومی اسمبلی پاکستان کے ارکان کی فہرست
 خیبر پختونخوا کی صوبائی اسمبلی کے اراکین کی فہرست (2018-2023)
 سندھ کی 15ویں صوبائی اسمبلی کے اراکین کی فہرست
 پنجاب کی 17ویں صوبائی اسمبلی کے اراکین کی فہرست
 بلوچستان کی گیارہویں صوبائی اسمبلی کے اراکین کی فہرست
 پاکستان میں 2018ء
 بنگلہ دیش کے عام انتخابات، 2018ء

حوالہ جات 

پاکستان میں عام انتخابات
پاکستان کے عام انتخابات 2018ء
پاکستان میں 2018ء کے انتخابات
پاکستان میں جولائی 2018ء کے واقعات
ایشیا میں 2018ء کے انتخابات